EL tõstis järsult majanduskasvu prognoosi
Euroopa Liit tõstis kolmapäeval järsult 2021. ja 2022. aasta majanduskasvu prognoosi, öeldes, et hoogsam vaktsineerimine ja ühenduse taasteplaan aitavad Euroopa langusest välja.
Euroopa Komisjoni hinnangul kasvab majandus 19 eurot kasutavas riigis 2021. aastal 4,3 ja 2022. aasta 4,4 protsenti.
Kuigi paljud piirangute all kannatanud majandussektorid, nagu turism järk-järgult avanevad on liikmesriikide taastumiskiirus küllalt erinev, mõned neist ei suuda saavutada kriisieelset taset ka järgmise aasta lõpuks, vahendas "Aktuaalne kaamera".
Tõelist majanduse elavnemist eeldatakse tänavuse aasta viimases kvartalis.
"Kuna vaktsineerimine koroonaviiruse vastu kiireneb ja piiranguid plaanitakse selles kvartalis majanduse taastel hoogustuvalt kaotada, veelgi enam kolmandas kvartalis, ning lisandub ka taasterahastu mõju, on majanduskasv märkimisväärne
just 2021. aasta viimases kvartalis," ütles Euroopa Komisjoni majandusvolinik Paolo Gentiloni.
Varasemas veebruarikuises hinnangus prognoositi tänavuseks kasvuks 3,8 protsenti.
Eesti majandsukasvuks prognoositakse tänavu 2,8 protsenti ning järgmisel aastal viis protsenti.
Allikas: ERR/BNS